"Am umblat in tot judetul, toata lumea acuza, domnule, subventia la lapte, subventia la vaca. Pe vremea guvernarii PSD, venea subventia intre sase luni si o luna inainte de termen. Acum, nu a mai prea venit deloc. Iertati-ma, dar imi asum ceea ce spun, domnule, cand de subventia la vaca se ocupa un bou, nu mai vine. Poate si boii sunt misogini si nu vor sa fie vacile fericite", a declarat Mihai Tudose, in cadrul unei conferinte de presa la Alba Iulia.Fiind intrebat cine este "boul" in acest caz, Tudose a raspuns "cei de acolo, identificati dumneavoastra", dupa care a completat spunand "APIA, Ministerul Agriculturii, Guvernul, e o structura piramidala. Nu se poate asa ceva. Pai daca vine subventia pentru irigatii a doua zi dupa ce s-a uscat planta, domnule, nu ne mai trebuie".Intrebat daca opineaza ca subventiile nu vor mai veni deloc, Tudose a raspuns ca "daca iti da reteta si medicamentul dupa ce ti-a completat certificatul de deces, e in regula. Ai avut si medicatia, da! Dar nu ti-a mai folosit".Deputatul Mihai Tudose a adaugat ca ministrii din Guvernul Ciolos au preluat "guvernarea ca tehnocrati" dupa ce au trait in "castele de sticla sau pe asfalt, in Bruxelles, in Paris" si nu inteleg foarte bine ca "laptele acela din cutie vine totusi de la un animal, nu de la o masinarie" si are niste necesitati. El a amintit, apoi, ca luni, in Camera Deputatilor, se va dezbate motiunea simpla impotriva ministrului Agriculturii, Achim Irimescu, depusa la Biroul Permanent de PSD si ALDE, urmand ca votul final sa fie dat marti.Vicepresedintele PSD a adaugat ca premierul Ciolos ii "excita" pe social-democrati sa faca si alte motiuni, comparandu-i pe ministri cu niste "figuri de plastilina": "Domnul prim-ministru si cred ca si domnul presedinte ne cam excita sa facem noi motiuni ca sa rezolvam noi problemele, fiindu-le jena sa spuna ca oamenii cu care au venit ei pe post de Batman, Superman, Catwoman si asa mai departe sunt, de fapt, niste figuri de plastilina... Ca sa nu ii dea ei jos si atunci, stiti, acesta a fost jocul. Ba, l-ai pus tu, nu era el farul luminos care lumina agricultura, care lumina sanatatea, care lumina fondurile europene. Vrei sa ii dam noi jos? Asuma-ti si iesi tu la televizor si spune << ba, acesta de l-am pus, am gresit, e un prost>>", a conchis Tudose.